CELEX: 62010CN0371
Language: et
Date: 2010-07-26 00:00:00
Title: Kohtuasi C-371/10: Eelotsusetaotlus, mille on esitanud Gerechtshof Amsterdam (Madalmaad) 26. juulil 2010 — National Grid Indus B.V. versus Inspecteur van de Belastingdienst Rijnmond/kantoor Rotterdam

4.12.2010   
            
            
               ET
            
            
               Euroopa Liidu Teataja
            
            
               C 328/11
            
         Eelotsusetaotlus, mille on esitanud Gerechtshof Amsterdam (Madalmaad) 26. juulil 2010 — National Grid Indus B.V. versus Inspecteur van de Belastingdienst Rijnmond/kantoor Rotterdam
   (Kohtuasi C-371/10)
   ()
   2010/C 328/19
   Kohtumenetluse keel: hollandi
   
      Eelotsusetaotluse esitanud kohus
   
   Gerechtshof Amsterdam
   
      Põhikohtuasja pooled
   
   
      Apellatsioonkaebuse esitaja: National Grid Indus B.V.
   
      Vastustaja: Inspecteur van de Belastingdienst Rijnmond/kantoor Rotterdam
   
      Eelotsuse küsimused
   
   
               1.
            
            
               Kas äriühing saab, kui liikmesriik, kus ta asutati, kohaldab seoses tema asukoha üleviimisega sellest riigist teise liikmesriiki lõppbilansimaksu, tugineda ühenduse õiguse hetkeseisu arvestades asjaomase liikmesriigi suhtes EÜ artiklile 43 (nüüd ELTL artikkel 49)?
            
         
               2.
            
            
               Kui vastus on jaatav: kas kõnealune lõppbilansimaks, mida kohaldatakse ilma edasilükkamise ja hilisemate väärtuslanguste arvestamise võimaluseta äriühingu päritoluliikmesriigist vastuvõtvasse liikmesriiki üleviidud vara kapitalikasumile, mis oli olemas asukoha üleviimise ajahetkel, on vastuolus EÜ artikliga 43 (nüüd ELTL artikkel 49) selles tähenduses, et seda ei saa õigustada vajadusega jaotada maksustamispädevus liikmesriikide vahel?
            
         
               3.
            
            
               Kas vastus eelmisele küsimusele sõltub ka sellest, et kõnealune lõppbilansimaks puudutab Madalmaade maksustamispädevuses olevat (valuutakursi-)tulu, samas kui taoline tulu ei ole vastuvõtvas riigis seal kehtiva maksustamiskorra järgi tuvastatav?